
Nr.27/408/14 septembrie 2004
R A P O R T

asupra proiectului de Lege privind aprobarea Ordonanţei Guvernului nr.55/2004 privind unele măsuri financiare în vederea acordării ajutoarelor pentru încălzirea locuinţei
1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond, cu proiectul de Lege privind aprobarea Ordonanţei Guvernului nr.55/2004 privind unele măsuri financiare în vederea acordării ajutoarelor pentru încălzirea locuinţei, trimis cu adresa nr.P.L.X - 479 din 1 septembrie 2004.

La întocmirea prezentului raport, Comisia a avut în vedere avizele Consiliului Legislativ, Comisiei pentru buget, finanţe şi bănci, Comisiei pentru administraţie publică, amenajarea teritoriului şi echilibru ecologic şi Comisiei pentru industrii şi servicii.
Proiectul de lege are ca obiect de reglementare instituirea unor măsuri financiare în vederea acordării de ajutoare pentru încălzirea locuinţei pe perioada sezonului rece. 
Comisia propune Plenului adoptarea proiectului de lege întrucât este necesară remedierea unor deficienţe de aplicare a Ordonanţei de urgenţă a Guvernului nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice. Această remediere a impus adoptarea unor măsuri financiare care să întărească disciplina în stabilirea şi plata ajutorului pentru încălzirea locuinţei, precum şi introducerea unui nou sistem de plată prin bonuri valorice.
2. Proiectul de lege face parte din categoria legilor ordinare, conform prevederilor constituţionale, şi a fost adoptat de Senat în şedinţa din 30 august 2004, cu respectarea prevederilor art.76 alin.(2) din Constituţie, republicată.

3. La lucrările comisiei au fost prezenţi 20 deputaţi, din totalul de 21 membri ai comisiei.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, din partea Ministerului Muncii, Solidarităţii Sociale şi Familiei – d-l Dumitru Călinoiu – director general.

4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

În urma dezbaterii în şedinţa comisiei din 8 septembrie 2004, proiectul de lege a fost aprobat cu amendamente.
I. Amendamente admise
În urma dezbaterii în comisie, proiectul de lege se aprobă cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentului
	Camera decizională

	0
	1
	2
	3
	4

	1
	Articol unic. – Se aprobă Ordonanţa Guvernului nr.55 din 29 iulie 2004 privind unele măsuri financiare în vederea acordării ajutoarelor pentru încălzirea locuinţei, adoptată în temeiul art.1 pct.I.3 din Legea nr.291/2004 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.690 din 30 iulie 2004. 

	Se propune reformularea textului după cum urmează:

"Articol unic. – Se aprobă Ordonanţa Guvernului nr.55 din 29 iulie 2004 privind unele măsuri financiare în vederea acordării ajutoarelor pentru încălzirea locuinţei, adoptată în temeiul art.1 pct.I.3 din Legea nr.291/2004 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.690 din 30 iulie 2004, cu următoarea modificare:"

	Pentru respectarea normelor de tehnică legislativă, ca urmare a modificării propuse în prezentul raport.
	Camera Deputaţilor

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	0
	1
	2
	3
	4

	2
	Articolul I, punctul 1, art.11
Art.11. – În sensul prezentei ordonanţe de urgenţă, prin sezon rece se înţelege perioada de 5 luni cuprinsă între data de 1 noiembrie a anului curent şi data de 31 martie a anului următor, iar perioada de 12 luni reprezintă anul calendaristic.

	Se propune introducerea în Legea de aprobare a unui text cu următorul cuprins:

"La articolul I, punctul 1, articolul 11 va avea următorul cuprins:

"Art.11. – (1) În sensul prezentei ordonanţe de urgenţă, prin sezon rece se înţelege perioada de 5 luni cuprinsă între data de 1 noiembrie a anului curent şi data de 31 martie a anului următor, iar perioada de 12 luni reprezintă anul calendaristic.
(2) La propunerea Ministerului Muncii, Solidarităţii Sociale şi Familiei, cu avizul Autorităţii Naţionale de Meteorologie, perioada sezonului rece prevăzut la alin.(1) poate fi prelungită. Condiţiile în care se prelungeşte perioada sezonului rece, perioada de prelungire, precum şi procedura de acordare a ajutoarelor pentru încălzirea locuinţei în această perioadă, se aprobă prin hotărâre a Guvernului."
Autor: d-na deputat Bondi Gyongyike


	În unele judeţe chiar şi în lunile aprilie-mai se înregistrează temperaturi foarte scăzute, de cele mai multe ori sub 0 grade, caracteristice perioadei de iarnă.
	Camera Deputaţilor


II. Amendamente respinse

În cursul dezbaterii în comisie, următoarele amendamente au fost respinse:

	Nr. crt.
	Text iniţial
	Amendamentul propus 
şi autorul acestuia
	Motivare
	Camera decizională

	0
	1
	2
	3
	4

	1
	Articolul I, punctul 3, anexa
	D-l deputat Valentin Adrian Iliescu propune eliminarea sintagmei “Guvernul României” de pe Bonurile valorice şi menţionarea doar a Ministerului Muncii, Solidarităţii Sociale şi Familiei ca emitent a acestor bonuri valorice.


	a) Argumente pentru susţinere:

Acordarea acestor bonuri valorice în plină campanie electorală poate fi considerată o formă de mituire a electoratului pe bani publici în favoarea Guvernului şi a partidului de guvernământ.
b) Argumente pentru respingere:
Guvernul exercită conducerea generală a administraţiei publice, iar Ministerul Muncii, Solidarităţii Sociale şi Familiei este direct subordonat acestuia.

	Camera Deputaţilor

	
	
	
	
	

	2
	(din OUG nr.5/2003)

Capitolul I, articolul 1, preambul

Art. 1. - (1) Agenţii economici şi serviciile publice producători şi/sau distribuitori de energie termică în sistem centralizat, denumiţi în continuare furnizori de energie termică, stabilesc pe bază de contract, împreună cu asociaţiile de proprietari/chiriaşi sau cu persoane fizice,
	D-nii deputaţi Ioan Bivolaru, Istvan Antal şi Oana Manolescu propun reformularea textului după cum urmează:

"Art.1. - (1) Operatorii de servicii publice de alimenatre cu energie termică în sistem centralizat, denumiţi în continuare furnizori de energie termică, stabilesc pe bază de contract, împreună cu asociaţiile de proprietari/chiriaşi sau cu persoane fizice, denumite în continuare

	a) Argumente pentru susţinere:

Corelarea definiţiei cu prevederi existente în Legea serviciilor publice şi O.G. nr.73/2002 privind alimentarea cu energie în sistem centralizat.


	Camera Deputaţilor

	
	
	
	
	

	
	denumite în continuare titulari de contract de furnizare a energiei termice, modul de facturare şi de plată a contravalorii energiei termice consumate, care, după caz, poate fi: 
……………………………………………
	titulari de contract de furnizare a energiei termice, modul de facturare şi de plată a contravalorii energiei termice consumate, care, după caz, poate fi:"

	b) Argumente pentru respingere:
Prezenta ordonanţă de urgenţă face referire strict la Capitolul II din OUG nr.5/2003.

	

	3
	(din OUG nr.5/2003)

Capitolul III

Facilităţi acordate populaţiei pentru plata energiei termice

art.17-19


	D-nii deputaţi Ioan Bivolaru, Istvan Antal şi Oana Manolescu propun abrogarea prevederilor art.17, art.18 şi art.19.


	a) Argumente pentru susţinere:

Aceste prevederi sunt în contradicţie cu textul prezentului proiect de lege şi nu mai sunt de actualitate, iar la republicare vor naşte confuzii.

b) Argumente pentru respingere:

Prezenta ordonanţă de urgenţă face referire strict la Capitolul II din OUG nr.5/2003.

	


Proiectul de lege a fost aprobat de comisie în forma propusă în prezentul raport, cu unanimitate de voturi.
PREŞEDINTE,





SECRETAR,

Smaranda DOBRESCU




Pavel TODORAN

Întocmit, 

Consilier Elena ANGHEL

